钦定古今图书集成/明伦汇编/闺媛典/第196卷 > 缪士宽妻丁氏〈王氏蒋氏附〉
## 钦定古今图书集成/明伦汇编/闺媛典/第196卷 > 缪士宽妻丁氏〈王氏蒋氏附〉

按《溧阳县志》：“丁氏，缪士宽妻。年十九，夫亡。丁自置一
棺，与夫棺并设，无敢以他语进。缪氏两世忠孝，家业
萧然，丁艰苦自励八十六年，县令李光祖旌之。孙彦
卿妻王氏，亦年二十而寡，茹荼教子，足不逾阈，数十
年而没。王氏孙嗣元妻蒋氏，年二十四，元没，亦苦节
教子四十三年。”